CELEX: 62017CN0498
Language: el
Date: 2017-08-17 00:00:00
Title: Υπόθεση C-498/17: Προσφυγή της 17ης Αυγούστου 2017 — Ευρωπαϊκή Επιτροπή κατά Ιταλικής Δημοκρατίας

9.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 338/12
            
         Προσφυγή της 17ης Αυγούστου 2017 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-498/17)
   (2017/C 338/12)
   Γλώσσα διαδικασίας: ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Gattinara και E. Sanfrutos Cano)
   
      Καθής: Ιταλική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι, μη λαμβάνοντας όλα τα αναγκαία μέτρα προκειμένου να παύσει το συντομότερο δυνατόν, σύμφωνα με τα άρθρα 7, στοιχείο ζ', και 13 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων (ΕΕ L 182, σ. 1), η λειτουργία των χώρων υγειονομικής ταφής αποβλήτων (ΧΥΤΑ) που δεν έλαβαν, σύμφωνα με το άρθρο 8 της οδηγίας αυτής, άδεια συνέχισης των δραστηριοτήτων ή μη λαμβάνοντας τα αναγκαία μέτρα για να εξασφαλίσει τη συμμόρφωση των ΧΥΤΑ που έλαβαν άδεια συνέχισης των δραστηριοτήτων προς τις προβλεπόμενες από την οδηγία απαιτήσεις, πλην των απαιτήσεων του παραρτήματος Ι, σημείο 1, της ίδιας οδηγίας, η Ιταλική Δημοκρατία παρέβη τις υποχρεώσεις που υπέχει από το άρθρο 14, στοιχείο β', δεύτερη περίοδος, και από το άρθρο 14, στοιχείο γ', της οδηγίας αυτής, σε σχέση με τους ακόλουθους ΧΥΤΑ: 1) Avigliano (Loc. Serre Le Brecce) 2) Ferrandina (Loc. Venita) 3) Genzano di Lucania (Loc. Matinella) 4) Latronico (Loc. Torre) 5) Lauria (Loc. Carpineto) 6) Maratea (Loc. Montescuro) 7) Moliterno (Loc. Tempa La Guarella) 8) Potenza (Loc. Montegrosso-Pallareta: ΧΥΤΑ του οποίου η παύση λειτουργίας προβλεπόταν για τον Σεπτέμβριο του 2016) 9) Potenza (Loc. Montegrosso-Pallareta: ΧΥΤΑ δηλωθείς ως ουδέποτε χρησιμοποιηθείς) 10) Rapolla (Loc. Albero in Piano) 11) Roccanova (Loc. Serre) 12) Sant’Angelo Le Fratte (Loc. Farisi) 13) Campotosto (Loc. Reperduso) 14) Capistrello (Loc. Trasolero) 15) Francavilla (Valle Anzuca) 16) L’Aquila (Loc. Ponte delle Grotte) 17) Andria (D’Oria G.& C. s.n.c) 18) Canosa (CO.BE.MA) 19) Bisceglie (CO.GE.SER) 20) Andria (F.lli Acquaviva) 21) Trani (BAT-Igea s.r.l.) 22) Torviscosa (Società Caffaro),
            
         
               —
            
            
               να διαπιστώσει ότι, μη λαμβάνοντας όλα τα αναγκαία μέτρα προκειμένου να παύσει το συντομότερο δυνατόν, σύμφωνα με τα άρθρα 7, στοιχείο ζ', και 13 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων, η λειτουργία των ΧΥΤΑ που δεν έλαβαν, σύμφωνα με το άρθρο 8 της οδηγίας αυτής, άδεια συνέχισης των δραστηριοτήτων, η Ιταλική Δημοκρατία παρέβη τις υποχρεώσεις που υπέχει από το άρθρο 14, στοιχείο β', δεύτερη περίοδος της οδηγίας αυτής, σε σχέση με τους ακόλουθους ΧΥΤΑ: 23) Atella (Loc. Cafaro) 24) Corleto Perticara (Loc. Tempa Masone) 25) Marsico Nuovo (Loc. Galaino) 26) Matera (Loc. La Martella) 27) Pescopagano (Loc. Domacchia) 28) Rionero in Volture (Loc. Ventaruolo) 29) Salandra (Loc. Piano del Governo) 30) San Mauro Forte (Loc. Priati) 31) Senise (τοπ. Palomabara) 32) Tito (Loc. Aia dei Monaci) 33) Tito (Loc. Valle del Forno) 34) Capestrano (Loc. Tirassegno) 35) Castellalto (Loc. Colle Coccu) 36) Castelvecchio Calvisio (Loc. Termine) 37) Corfinio (Loc. Cannucce) 38) Corfinio (Loc. Case querceto) 39) Mosciano S. Angelo (Loc. Santa Assunta) 40) S. Omero (Loc. Ficcadenti) 41) Montecorvino Pugliano (Loc. Parapoti) 42) San Bartolomeo in Galdo (Loc. Serra Pastore) 43) Trivigano (ex Cava Zof) 44) Torviscosa (Loc. La Valletta)
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Το άρθρο 14 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων, προβλέπει τους λεγόμενους «υφιστάμενους» ΧΥΤΑ, δηλαδή εκείνους για τους οποίους έχει χορηγηθεί άδεια ή οι οποίοι λειτουργούν ήδη πριν από τη 16η Ιουλίου 2001, προθεσμία εντός της οποίας η οδηγία 1999/31/ΕΚ έπρεπε να μεταφερθεί στο εθνικό δίκαιο, σύμφωνα με το άρθρο της 18, παράγραφος 1. Το άρθρο 14 της οδηγίας 1999/31/ΕΚ προβλέπει ότι οι αρμόδιες αρχές του κράτους μέλους οφείλουν, μέχρι τις 16 Ιουλίου 2009, είτε να ολοκληρώσουν τα αναγκαία έργα διευθέτησης των εν λόγω ΧΥΤΑ προκειμένου αυτοί να καταστούν σύμφωνοι με τις απαιτήσεις που θέτει η οδηγία (άρθρο 14, στοιχείο γ', της οδηγίας), είτε να παύσουν τη λειτουργία τους (άρθρο 14, στοιχείο β', δεύτερη περίοδος, της οδηγίας).
   Η Επιτροπή εκτιμά ότι από τα στοιχεία που προσκόμισε η Ιταλική Δημοκρατία κατά το στάδιο της διαδικασίας πριν την άσκηση της προσφυγής προκύπτει ότι καμία από αυτές τις δύο απαιτήσεις δεν πληρώθηκε σε σχέση με 44 υφιστάμενους ΧΥΤΑ, με αποτέλεσμα η Ιταλική Δημοκρατία να παραβεί, ως προς τους ΧΥΤΑ αυτούς, τις υποχρεώσεις που υπέχει από το άρθρο 14, στοιχείο β', δεύτερη περίοδος, και στοιχείο γ', της οδηγίας 1999/31/ΕΚ.